দারুচিনি দ্বীপ
দারুচিনি দ্বীপ লাক্স নিবেদিত এবং ২০০৭ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের জনপ্রিয় কথাসাহিত্যিক হুমায়ূন আহমেদ- এর উপন্যাস দারুচিনি দ্বীপ অবলম্বনে নির্মিত এই চলচ্চিত্রের পরিচালনা করেছেন জাতীয় চলচ্চিত্র পুরস্কার বিজয়ী অভিনেতা ও স্বনামধন্য পরিচালক তৌকির আহমেদ। 'দারুচিনি দ্বীপ' চলচ্চিত্রটি সেবার শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার জিতে নেয়। এছাড়াও সেরা অভিনেতা শাখায় পুরস্কার জিতে নেন রিয়াজ এবং অভিনেত্রী শাখায় জাকিয়া বারী মম।